Diari Oficial de la Generalitat Valenciana


Sumari del DOGV 9084, del 14-05-2021 (2021/5028)

RESOLUCIÓ de 4 de maig de 2021, de la directora general d'Assistència Sanitària, per la qual es deleguen competències en matèria sancionadora.
----------------------------------------------------------------------------------------------------------------------------------------------

### Dades del document

Número de DOGV
:   9084

Data del DOGV
:   14-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5028


Data del document
:   04-05-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 4 de maig de 2021, de la directora general d'Assistència Sanitària, per la qual es deleguen competències en matèria sancionadora. [2021/5028]  
La Llei 10/2014, de 29 de desembre, de la Generalitat, de salut de la Comunitat Valenciana, disposa en l'article 99, apartat tercer, que correspon als titulars de les direccions generals competents per raó de la matèria imposar sancions per la comissió d'infraccions lleus i greus.  
  
El Decret 185/2020, de 16 de novembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública determina en l'article 9 les competències de la Direcció General d'Assistència Sanitària.  
Per Resolució de 4 de maig de 2017, del director general d'Assistència Sanitària, es va delegar en els directors/directores territorials de la Conselleria la competència per a imposar sancions per la comissió d'infraccions lleus i greus, previstes en el citat apartat tercer de l'article 99 de la Llei 10/2014, de 29 de desembre, de la Generalitat, de Salut de la Comunitat Valenciana.  
Igualment, per Resolució de 18 de juliol de 2019, de la directora general de Salut Pública, es va delegar en els directors/directores territorials de la Conselleria la competència per a imposar sancions per la comissió d'infraccions lleus i greus, previstes en el citat apartat tercer de l'article 99 de la Llei 10/2014, de 29 de desembre, de la Generalitat, de Salut de la Comunitat Valenciana.  
Amb la finalitat de realitzar i agilitar la tramitació d'aquesta mena d'expedients al mateix temps que s'unifiquen criteris d'actuació entre els serveis centrals i direccions territorials de la Conselleria, procedeix realitzar l'oportuna delegació de competències, a l'empara del que es preveu en l'article 9 de la Llei 40/2015, d'1 d'octubre, de règim jurídic del sector públic i l'article 63 de la Llei 5/1983, de 30 de desembre, del Consell.  
En virtut d'això, resolc:  
  
Primer  
Es delega en els directors i directores territorials de la Conselleria de Sanitat Universal i Salut Pública la competència per a imposar sancions per la comissió d'infraccions lleus i greus, prevista en l'apartat tercer de l'article 99 de la Llei 10/2014, de 29 de desembre, de la Generalitat, de Salut de la Comunitat Valenciana.  
  
Segon  
En les resolucions i actes que s'adopten en virtut del que es preveu en la present resolució es farà constar expressament que es dicten fent ús de les facultats delegades i es consideraran amb caràcter general dictades per l'òrgan delegant.  
  
Tercer  
Les delegacions d'atribucions i funcions aprovades mitjançant aquesta resolució s'entenen sense perjudici de les facultats de l'òrgan delegant per a reclamar el coneixement i resolució de tots els assumptes que estime oportuns, i podrà així mateix revocar la delegació en qualsevol moment, de conformitat amb el que estableixen l'article 10 de la Llei 40/2015, d'1 d'octubre, de règim jurídic del sector públic, i el 63 de la Llei 5/1983, de 30 de desembre, del Consell.  
  
Quart  
La present resolució produirà efectes l'endemà de la seua publicació en el Diari Oficial de la Generalitat Valenciana.  
  
València, 4 de maig de 2021.- La directora general d'Assistència Sanitària: Maria Amparo García Layunta.